**Кәсіподақ мүшелерін құқықтық қорғау тиімділігінарттыру**

**мәселелері бойынша кәсіподақтың Салалықкеңесінің Қаулылары**

**мен ұсынымдарын жүзеге асыружөніндегі Талдықорған аумақтық**

**кәсіподақ комитетініңжұмысы туралы**

**АНЫҚТАМА**

Қазақстандық салалық білім және ғылым қызметкерлері кәсіподағының Талдықорған аумақтық ұйымы 12 аудандық, қалалық филиалдар мен ЖОО, колледждердің, мектеп-интернаттардың және басқа да білім жүйесі еңбек ұжымдарының 24 бастауыш кәсіподақ ұйымын біріктіретін Алматы облысының ірі кәсіподақ ұйымы болып табылады.

Қазақстандық салалық білім және ғылым қызметкерлері кәсіподағының алқалы органдарының қаулылары мен шешімдерін басшылыққа ала отырып, Талдықорған аумақтықбілім және ғылым қызметкерлері кәсіподағының ұйымы, қалалық және аудандық комитеттер, бастауыш кәсіподақ ұйымдары кәсіподақ мүшелерінің әлеуметтік-еңбек құқықтары мен кәсіптік мүдделерін білдіру мен қорғау, ұйымдастырушылық қызметті нығайту жөніндегі жарғылық мақсаттар мен міндеттерді іске асыруға бағытталған нақты жұмыс жүргізеді.

Барлық деңгейлердегі кәсіподақ органдары қызметіндегі басымды бағыт кәсіподақ мүшелерін құқықтық қорғау болып табылады және солай болып қалады.

2016-2017ж.ж.кәсіподақтың аумақтық ұйымымен ұйым қызметінің түрлі бағыттарын қозғайтын Комитет мәжілісінде-5, Атқару комитетінің мәжілісінде 45 мәселе қаралды. Құқықтық тақырыпқа қатысты қаралған мәселелер ішінде әлеуметтік-еңбек құқықтары, келісімдер мен ұжымдық шарттарды орындау, еңбекті қорғау және еңбек қауіпсіздігі мәселелері бар.

Кәсіподақтың аумақтық ұйымы Алматы облысы әкімдігінің білім басқармасымен 2015-2017 жылдарға арналған әлеуметтік әріптестік туралы келісім жасады. Қабылданған келісім аясында аумақтық кәсіподақ ұйым мүшелері қалыпты еңбек жағдайын жасау, жалақыны уақытында төлеу, жұмыс уақыты мен тынығу уақытын қадағалау жөніндегі кепілдіктермен қамтамасыз етіледі.

Штаттық кестеге сәйкес Талдықорған аумақтық ұйымында заңгердің 1 (бір) бірлігі қарастырылған. Аудандық және қалалық филиалдарда заңгердің штаттық бірлігі жоқ, бірақ құқықтық мәселелер туындаған жағдайда филиал басшылары оларды аумақтық ұйымның заңгерімен, мемлекеттік органдармен бірге шешеді.

 Құқықтық біліктілікті арттыру мақсатында аудандық, қалалық филиал басшылары үшін облыс орталығында, сондай-ақ аудандық және қалалық ұйымдарда оқыту семинарлары өткізіледі.

Әрбір кәсіподақ мүшесінің еңбек қатынастары саласына қатысты тегін заңгерлік көмек алуына жағдай жасалды және жыл сайын құқықтық көмекке жүгінушілер санының көбейгенін айта кеткен жөн. Сондай-ақ кәсіподақтың құқықтық қызметі сала қызметкерлерінің құқықтық санасын арттыруға ықпал етеді. Аумақтық ұйымға түсетін өтініштердің басым көпшілігін еңбек қатынастарын ресімдеуге, еңбек ақы төлеуге, жұмыс уақыты мен тынығу уақытына қатысты еңбек құқықтарын бұзушылық туралы, аттестаттауға, біліктілік талаптарына сәйкестік және т.б. мәселелер бойынша өтініштер құрайды.

2016-2017ж.ж. кәсіподақтың аумақтық ұйымымен46 тексеру жүргізіліп,17 еңбек заңнамасын бұзушылық анықталды. Барлық анықталған бұзушылықтар бойынша ұйым басшыларына оларды жою жөнінде жазбаша ұсыныстар жіберіледі. Тексеру объектісінен жауап алу арқылы берілген ұсыныстардың орындалуы бақылады. Сонымен қатар тек жоспарлы тексерулер ғана емес, азаматтар мен заңды тұлғалардың өтініштерін қараумен және шешумен байланысты тексерулер де жүргізіледі.

2016 жылы кәсіподақ мүшелерінен негізінен еңбек қатынастары мен қайырымдылық көмекке қатысты түскен 26 жазбаша арыз қаралды. Ал 2017 жылы кәсіподақ мүшелерінен түскен жазбаша арыздар саны -194, оның 96-сы жеке қабылдауда қаралды.

Көп жағдайларда проблемалық мәселелер Қазақстан Республикасының қолданыстағы заңнамасына сілтеме беру арқылы аталған өтініштерге дәлелді жазбаша жауаптар алғаннан кейін шешіледі. Жұмыс беруші құқықтық инспекцияның дәлелдерімен келіспеген қалған жағдайларда, проблемалық мәселелер білім беру ұйымдарының тиісті уәкілетті органдарының деңгейінде келіссөздер барысында, болмаса мемлекеттік бақылау және қадағалау органдарын қатыстыра отырып шешіледі.

Ең ақырында–оң шешім болмаған жағдайда, құқықтық инспекция заңгерлері сот органдарына проблемалық мәселені оңынан шешкенге дейін барлық инстанцияларда әрі қарай өкілдік ете отырып талап арыздарын әзірлейді.

Сондай-ақ 2016 жылы кәсіподақ мүшелері түрлі құқықтық мәселелер бойынша 46 жауап алса, оның 23-і жеке қабылдауда, қалған 23-і телефон арқылы.

2017 жылы құқықтық сипатта түскен сұрақтар саны -89.

2016 жылы кәсіподақ мүшелеріне Қазақстан Республикасының жаңа Еңбек кодексінің нормаларын және Қазақстан Республикасы Үкіметінің 2015 жылғы 31-желтоқсандағы «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» № 1193 қаулысын түсіндіру жөнінде 5 семинар өткізілді.

Сонымен қатар, 2017 жылы аудандық, қалалық филиал басшыларына әр тоқсанда кәсіподақ мүшелерінің құқықтарын қадағалауға қоғамдық бақылауды іске асыру жөнінде міндетті кездесулер өткізіп, оны жергілікті бұқаралық ақпарат құралдарында жариялау тапсырылды.

Ағымдағы жылы аумақтық ұйымның жоспарына сәйкес бастауыш кәсіподақ ұйымдарының басшыларымен бірге құқықтық тақырып бойынша 410 адамды қамтыған Ақсу, Қаратал, Көксу, Сарқант, Ескелді аудандары мен Талдықорған қалаларында 6 семинар өткізілді.

Өз кезегінде аудандық, қалалық филиалдармен құқықтық тақырыпқа 16 семинар және 11 дәріс өткізілді.

2017 жылы еңбек заңнамасын қадағалау жөнінде бірқатар шаралар өткізілді. Нақты айтар болсақ, қоғамдық бақылаудың 29 рейді бойынша 9 құқық бұзушылық анықталып, оларды жою жөнінде ұсынымдар берілді.

Барлық 516 бастауыш кәсіподақ ұйымдарында жеке еңбек дауларын қарау жөнінде келісу комиссиялары қызмет жасайды.

Талдықорған аумақтық кәсіподақ ұйымының Атқару комитеті мәжілістерінде құқықтық тақырыпқа қатысты төмендегі мәселелер қаралды:

2016 жылғы 28-қаңтарда Текелі аудандық комитетінің Қазақстан Республикасы «Білім туралы» Заңына сәйкес оқытушыларға әлеуметтік кепілдіктер ұсыну және педагог қызметкерлердің мәртебесін қадағалау жөніндегі жұмысы;

2016 жылдың сәуір айында Талдықорған қаласының Заң және Музыкалық колледждеріндегі ұжымдық шарттың міндеттемелерін орындау жөніндегі жұмыстар;

2017 жылғы 23-маусымда Ақсу аудандық комитетінің әлеуметтік әріптестік пен әлеуметтік кепілдіктер талаптарын қадағалау жөніндегі жұмысы;

2017 жылғы 23-маусымда Ұйғыр аудандық комитетінің әлеуметтік әріптестік талаптарын орындау және еңбек қатынастарын реттеу жөніндегі жұмысы;

2017 жылғы 7-қарашада Қаратал аудандық комитетінің кәсіподақ мүшелерін құқықтық ақпараттандыру және Жаркенткөпбейінді колледжінің ұжымдық шарт талаптарын орындау жөніндегі жұмысы;

Жоғарыда айтылғандармен қатар, өкінішке орай, Талдықорған аумақтық кәсіподақ ұйымының жұмысында кемшіліктер де бар:

1.Қазақстан Республикасы «Білім туралы» Заңының 48-бабы 4-тармағына сәйкес педагог қызметкерлер жыл сайын тегiн медициналық тексеруден жұмыс берушінің есебінен өтуге мiндеттi. Бірақ бұл проблема облыстық білім Басқармасымен бірге әлеуметтік әріптестік туралы Келісімде міндетті тармақ болғанымен, бүгінгі күнге дейін шешілмей отыр. Себебі аймақтың бюджетінде тиісті қаражат жоқ. Дегенмен бұл бағыттағы жұмыс жүргізілуде, аумақтық ұйым 2018-2020 жылдарға арналған әлеуметтік әріптестік туралы жаңа Келісімде тиісті тармақты сақтауды ойластырып отыр.

2. Алматы облысының кейбір аудандарының білім беру мекемелерінде Қазақстан Республикасы Үкіметінің 2008 жылғы 30-қаңтардағы «Мемлекеттік білім беру ұйымдары қызметкерлерінің үлгі штаттарын және педагог қызметкерлер мен оларға теңестірілген адамдар лауазымдарының тізбесін бекіту туралы» №77 Қаулысының талаптарын бұзушылық фактілері кездеседі. Мысалы, Ескелді ауданының мектепалды даярлық жөніндегі жұмыс ұйымдастырылған білім беру ұйымдарында мектепке дейінгі жастағы сыныптар үшін «тәрбиеші» штаттық бірлігіне қабылданған қызметкер жергілікті атқарушы органның талабы бойынша «мұғалім» ретінде тарифтелген. Мұндай құқық бұзушылықты реттеу мақсатында тиісті шаралар қабылданады.

3.2017 жылғы 29-тамызда «Талдықорған музыкалық колледжі» коммуналдық мемлекеттік мекемесінде еңбек заңнамасын қадағалау жөніндегі тексеру барысы кезінде, қызметкерлермен еңбек шарттарында жұмыс және тынығу уақытының режимдері көрсетілмегені анықталды. Сонымен қатар, 71 қызметкермен еңбек шарттары тіптен жасалмаған. Аталған кемшіліктерді жоюға уақыт берілді. Жазбаша растаушы жауаптар алынды.

4.Мемлекеттік-жекеменшік әріптестік бағдарламасы шеңберінде ашылған аймақтың мектепке дейінгі мекемелерінде тәрбиешілерге уақытша еңбекке жарамсыздық бойынша жәрдемақы төлемеу фактілері жиі кездеседі. Бұл жағдайларда жұмыс берушілер қаражаттың жетіспеушілігіне сілтейді.

# Талдықорған аумақтық білім

# және ғылым қызметкерлері кәсіподақ

# ұйымының төрағасы С.Н. Абдихадиров

#